Πέρα από την τακτική αλλαγή και αν δεν διαθέτεις κληρονομικό χάρισμα, τότε υπάρχουν πιο εύκολοι τρόποι να καταλάβεις ότι τα λάδια του αυτοκινήτου σου χρειάζονται είτε αλλαγή είτε συμπλήρωση. Αρχικά το «θαυματουργό» λαμπάκι σέρβις στον πίνακα οργάνων του αυτοκινήτου, θα φροντίσει να σε ενημερώσει εγκαίρως, εκτός εάν βέβαια δεν διαθέτεις τέτοιο λαμπάκι ή αν έχει καεί το λαμπάκι ή ο αισθητήρας. Σε κάθε περίπτωση για να είσαι σίγουρος, τσέκαρε τα λάδια όπως οι προνοητικοί οδηγοί, με τη γνωστή «βέργα» που μετράει τη στάθμη λαδιού του κινητήρα. Η συγκεκριμένη διαδικασία προϋποθέτει χλιαρή θερμοκρασία του μοτέρ, ενώ αν δεν νιώθεις έτοιμος να το τσεκάρεις μόνος σου, μπορείς να ζητήσεις βοήθεια (όχι δεν είναι ντροπή!) από κάποιο φίλο ή σε οποιοδήποτε βενζινάδικο, συνεργείο κλπ.